IZVEDBENA UREDBA KOMISIJE (EU) 2023/174

z dne 26. januarja 2023

o spremembi Izvedbene uredbe Komisije (EU) 2019/1793 o začasnem povečanju uradnega nadzora in nujnih ukrepih, ki urejajo vstop nekaterega blaga iz nekaterih tretjih držav v Unijo, izvajanju uredb (EU) 2017/625 in (ES) št. 178/2002 Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), ter zlasti člena 53(1), točka (b)(ii), Uredbe,

ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter Sklepa Sveta 92/438/EGS (Uredba o uradnem nadzoru) (2) in zlasti člena 47(2), prvi pododstavek, točka (b), ter člena 54(4), prvi pododstavek, točki (a) in (b), Uredbe,

ob upoštevanju naslednjega:

(1) Izvedbena uredba Komisije (EU) 2019/1793 (3) določa pravila o začasnem povečanju uradnega nadzora pri vstopu v Unijo za nekatera živila in krmo neživalskega izvora iz nekaterih tretjih držav iz Priloge I k navedeni izvedbeni uredbi ter o uvedbi posebnih pogojev, ki urejajo vstop v Unijo za nekatere pošiljke živil in krme iz nekaterih tretjih držav iz Priloge II k navedeni izvedbeni uredbi zaradi tveganja onesnaženja z mikotoksini, vključno z aflatoksini, ostanki pesticidov, pentaklorofenolom in dioksini, in tveganja mikrobiološke kontaminacije.

(2) Člen 12 Izvedbene uredbe (EU) 2019/1793 določa, da je treba sezname iz prilog navedene izvedbene uredbe pregledovati v rednih časovnih presledkih najmanj vsakih šest mesecev, da se upoštevajo nove informacije v zvezi s tveganji za zdravje ljudi in neskladnostjo z zakonodajo Unije, na primer podatki, ki izhajajo iz uradnih obvestil, prejetih prek sistema hitrega obveščanja za živila in krmo (v nadaljnjem besedilu: RASFF), vzpostavljenega z Uredbo (ES) št. 178/2002, ter podatki in informacije v zvezi s pošiljkami in rezultati dokumentacijskih, identifikacijskih in fizičnih pregledov, ki jih Komisiji sporočijo države članice.

(3) Nedavna obvestila, prejeta prek RASFF, kažejo na obstoj resnega neposrednega ali posrednega tveganja za zdravje ljudi, ki izhaja iz nekaterih živil ali krme. Poleg tega uradni nadzor, ki ga države članice izvajajo nad nekaterimi živili in krmo neživalskega izvora, v prvem semestru leta 2022, kaže, da bi bilo treba sezname iz prilog I in II k Izvedbeni uredbi (EU) 2019/1793 spremeniti, da se zaščiti zdravje ljudi v Uniji.

(4) Za zemeljske oreške in proizvode iz zemeljskih oreškov iz Argentine se od oktobra 2019 izvaja poostren uradni nadzor zaradi tveganja onesnaženja z aflatoksini. Uradni nadzor, ki ga nad navedenim blagom izvajajo države članice, kaže, da je stopnja skladnosti z ustreznimi zahtevami iz zakonodaje Unije na splošno zadovoljiva. Zato poostren uradni nadzor za to blago ni več upravičen, njegov vnos v Prilogi I k Izvedbeni uredbi (EU) 2019/1793 pa bi bilo treba črtati.

(5) Za brazilske orehe v luščini ter mešanice brazilskih orehov ali suhega sadja, ki vsebujejo brazilske orehe v luščini, iz Brazilije, se od januarja 2019 izvaja poostren uradni nadzor zaradi tveganja onesnaženja z aflatoksini. Uradni nadzor, ki ga izvajajo države članice, kaže, da se je skladnost z ustreznimi zahtevami iz zakonodaje Unije izboljšala. Rezultati tega nadzora dokazujejo, da vstop navedenih živil v Unijo ne pomeni resnega tveganja za zdravje ljudi. Zato ni treba več zagotavljati, da je vsaki pošiljki priloženo uradno spričevalo, v katerem je navedeno, da vsi rezultati vzorčenja in analize kažejo na skladnost z Uredbo (ES) št. 396/2005 Evropskega parlamenta in Sveta (4). Hkrati pa bi morale države članice zaradi ohranjanja sedanje ravni skladnosti še naprej izvajati nadzor. Zato bi bilo treba vnos v zvezi z brazilskimi oreški iz Brazilije črtati iz točke 1 Priloge II k Izvedbeni uredbi (EU) 2019/1793 in ga prenesti v Prilogo I k navedeni izvedbeni uredbi ter tako ohraniti raven pogostosti identifikacijskih in fizičnih pregledov, to je 50 % pošiljk, ki vstopajo v Unijo.

(6) Za zemeljske oreške in proizvode iz zemeljskih oreškov iz Bolivije se od januarja 2017 izvaja poostren uradni nadzor zaradi tveganja onesnaženja z aflatoksini. Uradni nadzor, ki ga nad navedenim blagom izvajajo države članice, kaže na stalno visoko raven neskladnosti od uvedbe poostrenega uradnega nadzora. Navedeni nadzor dokazuje, da vstop navedenega blaga v Unijo pomeni resno tveganje za zdravje ljudi. Zato je treba poleg poostrenega uradnega nadzora določiti posebne pogoje v zvezi z uvozom zemeljskih oreškov in proizvodov iz zemeljskih oreškov iz Bolivije. Zlasti bi moralo biti vsem pošiljkam zemeljskih oreškov in proizvodov iz zemeljskih oreškov iz Bolivije priloženo uradno spričevalo, v katerem je navedeno, da vsi rezultati vzorčenja in analiz kažejo na skladnost z zahtevami Unije. Rezultati vzorčenja in analiz bi morali biti priloženi navedenemu spričevalu. Zato bi bilo treba vnos v zvezi z zemeljskimi oreški in proizvodi iz zemeljskih oreškov iz Bolivije v Prilogi I k Izvedbeni uredbi (EU) 2019/1793 črtati in ga prenesti v Prilogo II k navedeni izvedbeni uredbi, pogostost identifikacijskih in fizičnih pregledov pa določiti na 50 % pošiljk, ki vstopajo v Unijo.

(7) Za zemeljske oreške in proizvode iz zemeljskih oreškov iz Brazilije se od oktobra 2019 izvaja poostren uradni nadzor zaradi tveganja onesnaženja z aflatoksini. Uradni nadzor, ki ga nad navedenim blagom izvajajo države članice, kaže, da je stopnja skladnosti z ustreznimi zahtevami iz zakonodaje Unije na splošno zadovoljiva. Zato poostren uradni nadzor zaradi tveganja onesnaženja z aflatoksini za to blago ni več upravičen, njegov vnos v Prilogi I k Izvedbeni uredbi (EU) 2019/1793 pa bi bilo iz tega razloga treba črtati.

(8) Hkrati je bila v zvezi s pošiljkami zemeljskih oreškov in proizvodov iz zemeljskih oreškov iz Brazilije med uradnim nadzorom, ki ga države članice izvajajo v skladu s členoma 5 in 6 Izvedbene uredbe (EU) 2019/1793, ugotovljena visoka raven neskladnosti z ustreznimi zahtevami iz zakonodaje Unije glede onesnaženja z ostanki pesticidov. Zato je ustrezno povečati pogostost identifikacijskih in fizičnih pregledov za navedene pošiljke, ki vstopajo v Unijo, na 30 %.

(9) Podatki, ki izhajajo iz uradnih obvestil RASFF, in informacije glede uradnega nadzora, ki ga izvajajo države članice, v zvezi s pošiljkami palmovega olja iz Slonokoščene obale kažejo na pojav novih tveganj za zdravje ljudi zaradi morebitnega onesnaženja z barvili sudan. Zato je treba pri vstopih navedenega blaga iz Slonokoščene obale zahtevati poostren uradni nadzor. Navedeno blago bi bilo zato treba vključiti v Prilogo I k Izvedbeni uredbi (EU) 2019/1793, pogostost identifikacijskih in fizičnih pregledov pa določiti na 20 % pošiljk, ki vstopajo v Unijo.

(10) Podatki, ki izhajajo iz uradnih obvestil RASFF, in informacije glede uradnega nadzora, ki ga izvajajo države članice, v zvezi s pošiljkami granadile in pasijonke (Passiflora ligularis in Passiflora edulis) iz Kolumbije kažejo na pojav novih tveganj za zdravje ljudi zaradi morebitnega onesnaženja z ostanki pesticidov. Zato je treba pri vstopih navedenega blaga iz Kolumbije zahtevati poostren uradni nadzor. Navedeno blago bi bilo zato treba vključiti v Prilogo I k Izvedbeni uredbi (EU) 2019/1793, pogostost identifikacijskih in fizičnih pregledov pa določiti na 10 % pošiljk, ki vstopajo v Unijo.

(11) Za melone galia (C. melo var. reticulatus) iz Hondurasa se od januarja 2022 izvaja poostren uradni nadzor zaradi tveganja kontaminacije z bakterijo Salmonella Braenderup. Uradni nadzor, ki ga nad navedenim blagom izvajajo države članice, kaže, da je stopnja skladnosti z ustreznimi zahtevami iz zakonodaje Unije na splošno zadovoljiva. Hkrati je pristojni organ Hondurasa predložil zadovoljiv akcijski načrt za zagotovitev, da so melone galia (C. melo var. reticulatus), izvožene v Unijo, skladne z zahtevami Unije. Zato poostren uradni nadzor za to blago ni več upravičen, njegov vnos v Prilogi I k Izvedbeni uredbi (EU) 2019/1793 pa bi bilo treba črtati.

(12) Podatki, ki izhajajo iz uradnih obvestil RASFF, in informacije glede uradnega nadzora, ki ga izvajajo države članice, v zvezi s pošiljkami bazilike (Ocimum basilicum) in mete (Mentha) iz Izraela (5) kažejo na pojav novih tveganj za zdravje ljudi zaradi morebitnega onesnaženja z ostanki pesticidov. Zato je treba pri vstopih navedenega blaga iz Izraela zahtevati poostren uradni nadzor. Navedeno blago bi bilo zato treba vključiti v Prilogo I k Izvedbeni uredbi (EU) 2019/1793, pogostost identifikacijskih in fizičnih pregledov pa določiti na 10 % pošiljk, ki vstopajo v Unijo.

(13) Za betelove liste (Piper betle L.) iz Indije se od januarja 2019 izvaja poostren uradni nadzor, ob njihovem vstopu v Unijo pa veljajo posebni pogoji, zaradi tveganja kontaminacije s salmonelo. To blago se že več kot tri leta ni uvažalo v Unijo. Zato bi bilo treba vnos v zvezi z betelovimi listi (Piper betle L.) iz Indije v točki 1 Priloge II k Izvedbeni uredbi (EU) 2019/1793 črtati in ga prenesti v Prilogo I k navedeni izvedbeni uredbi, pogostost identifikacijskih in fizičnih pregledov pa določiti na 30 % pošiljk, ki vstopajo v Unijo. Države članice bi morale še naprej izvajati uradni nadzor za zagotovitev, da po odpravi posebnih pogojev, ko se trgovanje potencialno ponovno začne, to blago, vneseno v Unijo, izpolnjuje ustrezne zahteve iz zakonodaje Unije glede kontaminacije s salmonelo.

(14) Za karijeve liste (Bergera/Murrava koenigii) iz Indije se od maja 2020 izvaja poostren uradni nadzor zaradi tveganja onesnaženja z ostanki pesticidov. Uradni nadzor, ki ga nad navedenim blagom izvajajo države članice, kaže na stalno visoko raven neskladnosti od uvedbe poostrenega uradnega nadzora. Navedeni nadzor dokazuje, da vstop navedenega blaga v Unijo pomeni resno tveganje za zdravje ljudi. Zato je treba poleg poostrenega uradnega nadzora določiti posebne pogoje v zvezi z uvozom karijevih listov (Bergera/Murrava koenigii) iz Indije. Zlasti bi moralo biti vsem pošiljkam karijevih listov (Bergera/Murrava koenigii) iz Indije priloženo uradno spričevalo, v katerem je navedeno, da vsi rezultati vzorčenja in analiz kažejo na skladnost z zahtevami Unije. Rezultati vzorčenja in analiz bi morali biti priloženi navedenemu spričevalu. Zato bi bilo treba vnos v zvezi s karijevimi listi (Bergera/Murrava koenigii) iz Indije v Prilogi I k Izvedbeni uredbi (EU) 2019/1793 črtati in ga prenesti v Prilogo II k navedeni izvedbeni uredbi, pogostost identifikacijskih in fizičnih pregledov pa določiti na 50 % pošiljk, ki vstopajo v Unijo.

(15) Za moringo (Moringa oleifera) iz Indije se od decembra 2021 izvaja poostren uradni nadzor zaradi tveganja onesnaženja z ostanki pesticidov. Uradni nadzor, ki ga nad navedenim blagom izvajajo države članice, kaže na stalno visoko raven neskladnosti od uvedbe poostrenega uradnega nadzora. Tveganje, ki izhaja iz onesnaženja navedenega blaga, je povezano tudi z zamrznjeno moringo. Za zagotovitev učinkovite zaščite pred morebitnimi zdravstvenimi tveganji, ki izhajajo iz onesnaženja moringe (Moringa oleifera) iz Indije z ostanki pesticidov, bi bilo zato treba dodati ustrezno oznako KN v stolpec „oznaka KN“ v preglednici v Prilogi I k Izvedbeni uredbi (EU) 2019/1793 za vnos v zvezi z moringo (Moringa oleifera) iz Indije.

(16) Podatki, ki izhajajo iz uradnih obvestil RASFF, in informacije glede uradnega nadzora, ki ga izvajajo države članice, v zvezi s pošiljkami paprik iz rodu Capsicum (nesladkih) iz Kenije in Ruande kažejo na pojav novih tveganj za zdravje ljudi zaradi morebitnega onesnaženja z ostanki pesticidov. Zato je treba pri vstopih navedenega blaga iz Kenije in Ruande zahtevati poostren uradni nadzor. Navedeno blago bi bilo zato treba vključiti v Prilogo I k Izvedbeni uredbi (EU) 2019/1793, pogostost identifikacijskih in fizičnih pregledov pa določiti na 20 % pošiljk, ki vstopajo v Unijo.

(17) Za prehranska dopolnila, ki vsebujejo rastlinske sestavine, iz Južne Koreje se od januarja 2022 izvaja poostren uradni nadzor zaradi tveganja onesnaženja z etilen oksidom. Uradni nadzor, ki ga izvajajo države članice, kaže, da se je skladnost z ustreznimi zahtevami iz zakonodaje Unije izboljšala. Rezultati tega nadzora dokazujejo, da vstop navedenih živil v Unijo ne pomeni resnega tveganja za zdravje ljudi. Zato ni treba več zagotavljati, da mora biti vsaki pošiljki priloženo uradno spričevalo, v katerem je navedeno, da vsi rezultati vzorčenja in analize kažejo na skladnost z Uredbo (ES) št. 396/2005. Hkrati pa bi morale države članice zaradi ohranjanja sedanje ravni skladnosti še naprej izvajati nadzor. Zato bi bilo treba vnos v zvezi s prehranskimi dopolnili, ki vsebujejo rastlinske sestavine, iz Južne Koreje v točki 1 Priloge II k Izvedbeni uredbi (EU) 2019/1793 črtati in ga prenesti v Prilogo I k navedeni izvedbeni uredbi, pogostost identifikacijskih in fizičnih pregledov pa določiti na 30 % pošiljk, ki vstopajo v Unijo.

(18) Za rožiče, rožičeva semena, neoluščena, zdrobljena ali zmleta, ter sluzi in zgoščevalce, ekstrahirane iz rožičev ali rožičevih semen iz Malezije, modificirane ali nemodificirane, se od januarja 2022 izvaja poostren uradni nadzor, ob njihovem vstopu v Unijo pa veljajo posebni pogoji zaradi tveganja onesnaženja z etilen oksidom. Uradni nadzor, ki ga države članice izvajajo v prvem semestru 2022, kaže, da se to blago ni uvažalo v Unijo. Zato rezultatov uradnega nadzora, ki so ga države članice nad tem blagom izvajale v celotnem semestru, ni bilo mogoče zbrati in ovrednotiti. Zato bi bilo treba vnose v zvezi z rožiči, rožičevimi semeni, ne oluščenimi, zdrobljenimi ali zmletimi, ter sluzmi in zgoščevalci, ekstrahiranimi iz rožičev ali rožičevih semen iz Malezije, modificiranimi ali nemodificiranimi, v točki 1 Priloge II k Izvedbeni uredbi (EU) 2019/1793 črtati in prenesti v Prilogo I k navedeni izvedbeni uredbi, pogostost identifikacijskih in fizičnih pregledov pa določiti na 30 % pošiljk, ki vstopajo v Unijo. Države članice bi morale še naprej izvajati nadzor za zagotovitev, da po odpravi posebnih pogojev, ko se trgovanje potencialno ponovno začne, to blago, vneseno v Unijo, izpolnjuje ustrezne zahteve iz zakonodaje Unije glede kontaminacije s salmonelo.

(19) Za semena lubenic (egusi, Citrullus spp.) in proizvode iz njih iz Nigerije se od januarja 2019 izvaja poostren uradni nadzor zaradi tveganja onesnaženja z aflatoksini. To blago se že več kot tri leta ni uvažalo v Unijo. Zato bi bilo treba vnos v zvezi s semeni lubenic (egusi, Citrullus spp.) in proizvodi iz njih iz Nigerije v točki 1 Priloge II k Izvedbeni uredbi (EU) 2019/1793 črtati in ga prenesti v Prilogo I k navedeni izvedbeni uredbi, pogostost identifikacijskih in fizičnih pregledov pa določiti na 30 % pošiljk, ki vstopajo v Unijo. Države članice bi morale še naprej izvajati nadzor za zagotovitev, da po odpravi posebnih pogojev, ko se trgovanje potencialno ponovno začne, to blago, vneseno v Unijo, izpolnjuje ustrezne zahteve iz zakonodaje Unije glede onesnaženja z aflatoksini.

(20) Za kitajsko zeleno (Apium graveolens) in špargljev fižol (Vigna unguiculata ssp. sesquipedalis, Vigna unguiculata ssp. unguiculata) iz Kambodže se od oktobra 2014 izvaja poostren uradni nadzor zaradi tveganja onesnaženja z ostanki pesticidov. To blago se že več kot tri leta ni uvažalo v Unijo. Zato bi bilo treba njegove vnose v Prilogi I k Izvedbeni uredbi (EU) 2019/1793 črtati.

(21) Za strniščno repo (Brassica rapa ssp. rapa) iz Libanona se od julija 2018 izvaja poostren uradni nadzor zaradi tveganja onesnaženja z rodaminom B. Uradni nadzor, ki ga nad navedenim blagom izvajajo države članice, kaže na stalno visoko raven neskladnosti od uvedbe poostrenega uradnega nadzora. Navedeni nadzor dokazuje, da vstop navedenega blaga v Unijo pomeni resno tveganje za zdravje ljudi. Zato je treba poleg poostrenega uradnega nadzora določiti posebne pogoje v zvezi z uvozom strniščne repe (Brassica rapa ssp. rapa) iz Libanona. Zlasti bi moralo biti vsem pošiljkam strniščne repe (Brassica rapa ssp. rapa) iz Libanona priloženo uradno spričevalo, v katerem je navedeno, da vsi rezultati vzorčenja in analiz kažejo na skladnost z zahtevami Unije. Rezultati vzorčenja in analiz bi morali biti priloženi navedenemu spričevalu. Zato bi bilo treba vnos v zvezi s strniščno repo (Brassica rapa ssp. rapa) iz Libanona v Prilogi I k Izvedbeni uredbi (EU) 2019/1793 črtati in ga prenesti v Prilogo II k navedeni izvedbeni uredbi, pogostost identifikacijskih in fizičnih pregledov pa določiti na 50 % pošiljk, ki vstopajo v Unijo.

(22) V zvezi s pošiljkami gotukole (Centella asiatica) in mukunuvene (Alternanthera sessilis) iz Šrilanke je bila med uradnim nadzorom, ki ga države članice izvajajo v skladu s členoma 5 in 6 Izvedbene uredbe (EU) 2019/1793, ugotovljena visoka raven neskladnosti z ustreznimi zahtevami iz zakonodaje Unije glede onesnaženja z ostanki pesticidov. Zato je ustrezno povečati pogostost identifikacijskih in fizičnih pregledov za navedene pošiljke, ki vstopajo v Unijo, na 30 %.

(23) Številne oznake KN ali pododdelki TARIC so bili v sistemu TARIC spremenjeni. Da se omogoči natančnejša identifikacija proizvodov, za katere velja poostren uradni nadzor, je primerno popraviti pododdelek TARIC za oznako KN ex 1211 90 86 pri vnosu za gotukolo (Centella asiatica) iz Šrilanke v Prilogi I k Izvedbeni uredbi (EU) 2019/1793.

(24) Za rožiče, rožičeva semena, neoluščena, zdrobljena ali zmleta, ter sluzi in zgoščevalce, ekstrahirane iz rožičev ali rožičevih semen iz Maroka, modificirane ali nemodificirane, se od januarja 2022 izvaja poostren uradni nadzor zaradi tveganja onesnaženja z etilen oksidom. Uradni nadzor, ki ga nad navedenim blagom izvajajo države članice, kaže na skladnost z ustreznimi zahtevami iz zakonodaje Unije. Zato poostren uradni nadzor za navedeno blago ni več upravičen, njegov vnos v Prilogi I k Izvedbeni uredbi (EU) 2019/1793 pa bi bilo treba črtati.

(25) Za zemeljske oreške in proizvode iz zemeljskih oreškov iz Madagaskarja se od aprila 2016 izvaja poostren uradni nadzor zaradi tveganja onesnaženja z aflatoksini. To blago se že več kot tri leta ni uvažalo v Unijo. Zato bi bilo treba njegov vnos v Prilogi I k Izvedbeni uredbi (EU) 2019/1793 črtati.

(26) Podatki, ki izhajajo iz uradnih obvestil RASFF, in informacije glede uradnega nadzora, ki ga izvajajo države članice, v zvezi s pošiljkami kravjega graha (fižola s črnimi očesci) (Vigna unguiculata) iz Madagaskarja kažejo na pojav novih tveganj za zdravje ljudi zaradi morebitnega onesnaženja z ostanki pesticidov. Zato je treba pri vstopih navedenega blaga iz Madagaskarja zahtevati poostren uradni nadzor. Navedeno blago bi bilo zato treba vključiti v Prilogo I k Izvedbeni uredbi (EU) 2019/1793, pogostost identifikacijskih in fizičnih pregledov pa določiti na 10 % pošiljk, ki vstopajo v Unijo.

(27) Za paradižnikov kečup in druge paradižnikove omake iz Mehike se od januarja 2022 izvaja poostren uradni nadzor zaradi tveganja onesnaženja z etilen oksidom. Uradni nadzor, ki ga nad navedenim blagom izvajajo države članice, kaže na skladnost z ustreznimi zahtevami iz zakonodaje Unije. Zato poostren uradni nadzor za navedeno blago ni več upravičen, njegov vnos v Prilogi I k Izvedbeni uredbi (EU) 2019/1793 pa bi bilo treba črtati.

(28) Za sezamovo seme iz Nigerije se od julija 2017 izvaja poostren uradni nadzor zaradi tveganja kontaminacije s salmonelo. Uradni nadzor, ki ga nad navedenim blagom izvajajo države članice, kaže na stalno visoko raven neskladnosti od uvedbe poostrenega uradnega nadzora. Navedeni nadzor dokazuje, da vstop navedenega blaga v Unijo pomeni resno tveganje za zdravje ljudi. Zato je treba poleg poostrenega uradnega nadzora določiti posebne pogoje v zvezi z uvozom sezamovih semen iz Nigerije. Zlasti bi moralo biti vsem pošiljkam sezamovih semen iz Nigerije priloženo uradno spričevalo, v katerem je navedeno, da vsi rezultati vzorčenja in analiz kažejo na skladnost z zahtevami Unije. Rezultati vzorčenja in analiz bi morali biti priloženi navedenemu spričevalu. Zato bi bilo treba vnos v zvezi s sezamovimi semeni iz Nigerije v Prilogi I k Izvedbeni uredbi (EU) 2019/1793 črtati in ga prenesti v Prilogo II k navedeni izvedbeni uredbi, pogostost identifikacijskih in fizičnih pregledov pa določiti na 50 % pošiljk, ki vstopajo v Unijo.

(29) V zvezi s pošiljkami riža iz Pakistana je bila med uradnim nadzorom, ki ga države članice izvajajo v skladu s členoma 5 in 6 Izvedbene uredbe (EU) 2019/1793, ugotovljena visoka raven neskladnosti z ustreznimi zahtevami iz zakonodaje Unije glede onesnaženja z aflatoksini in ohratoksinom A. Zato je ustrezno povečati pogostost identifikacijskih in fizičnih pregledov za navedene pošiljke, ki vstopajo v Unijo, na 10 %.

(30) Za semena lubenic (egusi, Citrullus spp.) in proizvode iz njih iz Sierre Leone se od aprila 2016 izvaja poostren uradni nadzor zaradi tveganja onesnaženja z aflatoksini. To blago se že več kot tri leta ni uvažalo v Unijo. Zato bi bilo treba njegov vnos v Prilogi I k Izvedbeni uredbi (EU) 2019/1793 črtati.

(31) Za strniščno repo (Brassica rapa ssp. rapa) iz Sirije se od julija 2018 izvaja poostren uradni nadzor zaradi tveganja onesnaženja z rodaminom B. Podatki iz Eurostata kažejo, da je obseg trgovanja s tem blagom, uvoženim v Unijo, nizek in da uradni nadzor, ki ga nad tem blagom izvajajo države članice, kaže na zadovoljivo raven skladnosti z ustreznimi zahtevami iz zakonodaje Unije. Zato poostren uradni nadzor za navedeno blago ni več upravičen, njegov vnos v Prilogi I k Izvedbeni uredbi (EU) 2019/1793 pa bi bilo treba črtati.

(32) V zvezi s pošiljkami limon (Citrus limon, Citrus limonum) in grenivk iz Turčije je bila med uradnim nadzorom, ki ga države članice izvajajo v skladu s členoma 5 in 6 Izvedbene uredbe (EU) 2019/1793, ugotovljena visoka raven neskladnosti z ustreznimi zahtevami iz zakonodaje Unije glede onesnaženja z ostanki pesticidov. Zato je ustrezno povečati pogostost identifikacijskih in fizičnih pregledov za navedene pošiljke, ki vstopajo v Unijo, na 30 %.

(33) V zvezi s pošiljkami semena kumine in posušenega origana iz Turčije je bila med uradnim nadzorom, ki ga države članice izvajajo v skladu s členoma 5 in 6 Izvedbene uredbe (EU) 2019/1793, ugotovljena visoka raven neskladnosti z ustreznimi zahtevami iz zakonodaje Unije glede onesnaženja s pirolizidinskimi alkaloidi. Zato je ustrezno povečati pogostost identifikacijskih in fizičnih pregledov za navedene pošiljke, ki vstopajo v Unijo, na 20 %.

(34) Podatki, ki izhajajo iz uradnih obvestil RASFF, in informacije glede uradnega nadzora, ki ga izvajajo države članice, v zvezi s pošiljkami sezamovih semen iz Turčije kažejo na pojav novih tveganj za zdravje ljudi zaradi morebitne kontaminacije s salmonelo. Zato je treba pri vstopih navedenega blaga iz Turčije zahtevati poostren uradni nadzor. Navedeno blago bi bilo zato treba vključiti v Prilogo I k Izvedbeni uredbi (EU) 2019/1793, pogostost identifikacijskih in fizičnih pregledov pa določiti na 20 % pošiljk, ki vstopajo v Unijo.

(35) Za okro iz Vietnama se od januarja 2013 izvaja poostren uradni nadzor zaradi tveganja onesnaženja z ostanki pesticidov. Uradni nadzor, ki ga nad navedenim blagom izvajajo države članice, kaže na stalno visoko raven neskladnosti od uvedbe poostrenega uradnega nadzora. Navedeni nadzor dokazuje, da vstop navedenega blaga v Unijo pomeni resno tveganje za zdravje ljudi. Zato je treba poleg poostrenega uradnega nadzora določiti posebne pogoje v zvezi z uvozom okre iz Vietnama. Zlasti bi moralo biti vsem pošiljkam okre iz Vietnama priloženo uradno spričevalo, v katerem je navedeno, da vsi rezultati vzorčenja in analiz kažejo na skladnost z zahtevami Unije. Rezultati vzorčenja in analiz bi morali biti priloženi navedenemu spričevalu. Zato bi bilo treba vnos v zvezi z okro iz Vietnama v Prilogi I k Izvedbeni uredbi (EU) 2019/1793 črtati in ga prenesti v Prilogo II k navedeni izvedbeni uredbi, pogostost identifikacijskih in fizičnih pregledov pa določiti na 50 % pošiljk, ki vstopajo v Unijo.

(36) Za liste koriandra, baziliko, meto in peteršilj iz Vietnama se od januarja 2013 izvaja poostren uradni nadzor zaradi tveganja onesnaženja z ostanki pesticidov. To blago se že več kot tri leta ni uvažalo v Unijo. Zato bi bilo treba njegov vnos v Prilogi I k Izvedbeni uredbi (EU) 2019/1793 črtati.

(37) Za špargljev fižol (Vigna unguiculata ssp. sesquipedalis, Vigna unguiculata ssp. unguiculata) iz Dominikanske republike se od januarja 2010 izvaja poostren uradni nadzor zaradi tveganja onesnaženja z ostanki pesticidov. Uradni nadzor, ki ga izvajajo države članice, kaže, da se je skladnost z ustreznimi zahtevami iz zakonodaje Unije izboljšala. Zato poostren uradni nadzor, ki zajema 50 % pošiljk, ki vstopajo v Unijo, za navedeno blago ni več upravičen. Vendar bi morale države članice še naprej izvajati nadzor, da se bo sedanja raven skladnosti ohranila. Ustrezen vnos v točki 1 Priloge II k Izvedbeni uredbi (EU) 2019/1793 bi bilo treba spremeniti, pogostost identifikacijskih in fizičnih pregledov pa zmanjšati na 30 % pošiljk, ki vstopajo v Unijo.

(38) Za papriko vrste iz rodu Capsicum (sladko ali nesladko) iz Indije se od januarja 2019 izvaja poostren uradni nadzor zaradi tveganja onesnaženja z aflatoksini. Uradni nadzor, ki ga izvajajo države članice, kaže, da se je skladnost z ustreznimi zahtevami iz zakonodaje Unije izboljšala. Zato poostren uradni nadzor, ki zajema 20 % pošiljk, ki vstopajo v Unijo, za navedeno blago ni več upravičen. Vendar bi morale države članice še naprej izvajati nadzor, da se bo sedanja raven skladnosti ohranila. Ustrezen vnos v točki 1 Priloge II k Izvedbeni uredbi (EU) 2019/1793 bi bilo treba spremeniti, pogostost identifikacijskih in fizičnih pregledov pa zmanjšati na 10 % pošiljk, ki vstopajo v Unijo.

(39) Številne suhe začimbe (poper iz rodu Piper, vaniljo, cimet, klinčke, muškatni orešček, macis in kardamom, seme janeža, zvezdastega janeža, komarčka, koriandra, orientalske ali navadne kumine; brinove jagode, ingver, žafran, kurkuma, timijan, lovorjev list, kari in druge začimbe) iz Indije so v enotnem vnosu navedene v točki 1 Priloge II k Izvedbeni uredbi (EU) 2019/1793. Da bi omogočili boljše vrednotenje podatkov iz uradnega nadzora, ki ga izvajajo države članice, ter določili bolj ciljno usmerjene ukrepe za tiste suhe začimbe iz Indije, ki bi lahko povzročile zaskrbljenost glede javnega zdravja, je treba vnos razdeliti glede na blago in oznake KN. Pošiljke vseh prej navedenih suhih začimb, ki vstopajo v Unijo, bi bilo treba preveriti, pogostost identifikacijskih in fizičnih pregledov pa določiti na 20 %.

(40) V zvezi s pošiljkami kalcijevega karbonata iz Indije je bila med uradnim nadzorom, ki ga države članice izvajajo v skladu s členoma 7 in 8 Izvedbene uredbe (EU) 2019/1793, ugotovljena visoka raven neskladnosti z ustreznimi zahtevami iz zakonodaje Unije glede onesnaženja z etilen oksidom. Zato je ustrezno povečati pogostost identifikacijskih in fizičnih pregledov za navedene pošiljke, ki vstopajo v Unijo, na 30 %.

(41) V zvezi s pošiljkami posušenih fig in proizvodov iz posušenih fig iz Turčije je bila med uradnim nadzorom, ki ga države članice izvajajo v skladu s členoma 7 in 8 Izvedbene uredbe (EU) 2019/1793, ugotovljena visoka raven neskladnosti z ustreznimi zahtevami iz zakonodaje Unije glede onesnaženja z aflatoksini. Zato je ustrezno povečati pogostost identifikacijskih in fizičnih pregledov za navedene pošiljke, ki vstopajo v Unijo, na 30 %.

(42) Podatki, ki izhajajo iz uradnih obvestil RASFF, v zvezi s pošiljkami ekstrakta vanilje iz Združenih držav kažejo na pojav novih tveganj za zdravje ljudi, ki zahtevajo posebne uvozne pogoje zaradi tveganja onesnaženja z etilen oksidom. Pošiljkam tega blaga bi moralo biti priloženo uradno spričevalo, v katerem je navedeno, da rezultati vzorčenja in analize kažejo na skladnost z Uredbo (ES) št. 396/2005 o mejnih vrednostih ostankov etilen oksida. Rezultati vzorčenja in analiz bi morali biti priloženi navedenemu spričevalu. Vnos o ekstraktu vanilje iz Združenih držav bi bilo zato treba vključiti v točko 1 Priloge II k Izvedbeni uredbi (EU) 2019/1793, pogostost identifikacijskih in fizičnih pregledov pa določiti na 20 % pošiljk, ki vstopajo v Unijo.

(43) Da bi pojasnili, da se poostren uradni nadzor in posebni pogoji ob vstopu v Unijo uporabljajo tudi za surovine za proizvodnjo prehranskih dopolnil, bi bilo treba v Prilogo I ter točko 1 Priloge II k Izvedbeni uredbi (EU) 2019/1793 dodati ustrezno opombo.

(44) Da bi zagotovili sprejemljivo raven odkrivanja ostankov barvil sudan v palmovem olju in rodamina B v strniščni repi (Brassica rapa ssp. rapa), da se omogoči vstop navedenega blaga v Unijo, bi bilo treba dodati ustrezno besedilo k opombam v Prilogi I in točki 1 Priloge II k Izvedbeni uredbi (EU) 2019/1793.

(45) Obstoječi vzorec uradnega spričevala v Prilogi IV k Izvedbeni Uredbi (EU) 2019/1793 ne zajema vseh nevarnosti, navedenih v Prilogi II k navedeni Izvedbeni uredbi. Da bi zagotovili ustrezen nadzor nad tveganji za javno zdravje, bi bilo zato treba vzorec uradnega spričevala v Prilogi IV k Izvedbeni uredbi (EU) 2019/1793 spremeniti, da se omogoči možnost izdajanja spričeval o skladnosti z zahtevami Unije v zvezi z vsemi nevarnostmi, navedenimi v Prilogi II k navedeni izvedbeni uredbi.

(46) Da se zagotovi pravna varnost za vstop v Unijo pošiljk, ki so že bile odpremljene iz države porekla ali iz druge tretje države, če ta država ni država porekla, ko ta uredba začne veljati, je primerno zagotoviti prehodno obdobje za pošiljke zemeljskih oreškov in proizvodov iz zemeljskih oreškov iz Bolivije, karijevih listov (Bergera/Murrava koenigii) iz Indije, strniščne repe (Brassica rapa ssp. rapa) iz Libanona, sezamovih semen iz Nigerije, ekstrakta vanilje iz Združenih držav in okre iz Vietnama, ki jim niso priloženi rezultati vzorčenja in analiz ter uradno spričevalo. Hkrati je zagotovljeno varovanje javnega zdravja za pošiljke zemeljskih oreškov in proizvodov iz zemeljskih oreškov iz Bolivije, karijevih listov (Bergera/Murrava koenigii) iz Indije, strniščne repe (Brassica rapa ssp. rapa) iz Libanona, sezamovih semen iz Nigerije in okre iz Vietnama, saj je za navedeno blago izvajajo identifikacijski in fizični pregledi s pogostostjo 50 % pošiljk, ki vstopajo v Unijo, ter za ekstrakt vanilje iz Združenih držav, za katerega se izvajajo identifikacijski in tehnični pregledi s pogostostjo 20 % pošiljk, ki vstopajo v Unijo.

(47) Izvedbeno uredbo (EU) 2019/1793 bi bilo zato treba ustrezno spremeniti. Za zagotovitev doslednosti in jasnosti je ustrezno v celoti nadomestiti prilogi I in II k Izvedbeni uredbi (EU) 2019/1793 z besedilom iz Priloge k tej uredbi.

(48) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 Izvedbena uredba (EU) 2019/1793 se spremeni: (1) člen 14 se nadomesti z naslednjim: „Člen 14 Prehodno obdobje Pošiljke zemeljskih oreškov in proizvodov iz zemeljskih oreškov iz Bolivije, karijevih listov (Bergera/Murrava koenigii) iz Indije, strniščne repe (Brassica rapa ssp. rapa) iz Libanona, sezamovih semen iz Nigerije, ekstrakta vanilje iz Združenih držav in okre iz Vietnama, ki so bile odpremljene iz države porekla ali iz druge tretje države, če ta država ni država porekla, pred datumom začetka veljavnosti Izvedbene uredbe Komisije (EU) 2023/174 (*1), lahko vstopijo v Unijo do 16. oktobra 2023 brez priloženih rezultatov vzorčenja in analiz ter uradnega spričevala iz členov 10 in 11. (*1) Izvedbena uredba Komisije (EU) 2023/174 z dne 26. januarja 2023 o spremembi Izvedbene uredbe (EU) 2019/1793 o začasnem povečanju uradnega nadzora in nujnih ukrepih, ki urejajo vstop nekaterega blaga iz nekaterih tretjih držav v Unijo, izvajanju uredb (EU) 2017/625 in (ES) št. 178/2002 Evropskega parlamenta in Sveta (UL L 25, 27.1.2023, str. 36).“;" (2) Prilogi I in II se nadomestita z besedilom iz Priloge k tej uredbi; (3) v delu II vzorca uradnega spričevala v Prilogi IV se doda naslednja točka II.2.5: „(3) in/ali [II.2.5 ☐ Izdaja spričevala za … (navedite blago), vključno s sestavljenimi živili, ki so zaradi tveganja onesnaženja s/z … (navedite nevarnost, ki ni našteta v točkah II.2.1 do II.2.4) navedena v Prilogi II k Izvedbeni uredbi (EU) 2019/1793 — so bili iz zgoraj opisane pošiljke odvzeti vzorci v skladu z Direktivo 2002/63/ES dne … (datum), za katere so bile opravljene laboratorijske analize dne … (datum) v … (ime laboratorija) z metodami, ki zajemajo vsaj nevarnosti iz Priloge II k Izvedbeni uredbi (EU) 2019/1793. — Podrobnosti o metodah laboratorijskih analiz in vsi rezultati, ki dokazujejo skladnost z zakonodajo Unije, so priloženi.]“.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 26. januarja 2023 Za Komisijo predsednica Ursula VON DER LEYEN

(1) UL L 31, 1.2.2002, str. 1.

(2) UL L 95, 7.4.2017, str. 1.

(3) Izvedbena uredba Komisije (EU) 2019/1793 z dne 22. oktobra 2019 o začasnem povečanju uradnega nadzora in nujnih ukrepih, ki urejajo vstop nekaterega blaga iz nekaterih tretjih držav v Unijo, izvajanju uredb (EU) 2017/625 in (ES) št. 178/2002 Evropskega parlamenta in Sveta ter razveljavitvi uredb Komisije (ES) št. 669/2009, (EU) št. 884/2014, (EU) 2015/175, (EU) 2017/186 in (EU) 2018/1660 (UL L 277, 29.10.2019, str. 89).

(4) Uredba Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (UL L 70, 16.3.2005, str. 1).

(5) V nadaljnjem besedilu se razume kot Država Izrael brez ozemelj, ki so od 5. junija 1967 pod upravo Države Izrael, tj. Golanske planote, Gaze, vzhodnega Jeruzalema in drugih delov Zahodnega brega.